Timoradza

Timoradza je obec na Slovensku v okrese Bánovce nad Bebravou. 

 Polohopis 
Obec leží na styku Strážovskej hornatiny, na strednom toku rieky Bebravy. 

 Dejiny 
Archeológovia tu našli pohrebisko lužickej kultúry z mladšej doby bronzovej. Patrila panstvu Uhrovec. 

 Kultúra a zaujímavosti  
 Pamiatky 
 Rímskokatolícky kostol sv. Ondreja, jednoloďová románsko-gotická stavba s polkruhovou apsidou a predstavanou vežou, z druhej polovice 13. storočia. Úpravami prešiel okolo roku 1501, keď je doložená prestavba financovaná Barborou Dánffyovou. V 16. storočí prešiel renesančnými úpravami, interiér bol zaklenutý. V rokoch 1569-1624 bol kostol evanjelický. V 18. storočí boli uskutočnené barokové úpravy. Posledné úpravy prešli počas 19. storočia, keď bola pristavaná nová veža, vnikli okná na severnej strane lode a vznikol nový južný kamenný portál so segmentovým ukončením. Kostol prešiel obnovou v rokochh 1996-1997. Zo stredovekej stavby sa dochovali okrem hrubej stavby s apsidou gotické okná s ostením s lomeným oblúkom na apside. V interiéri je osadené kamenné pastofórium s kružbou. Fasády kostola sú členené oknami s polkruhovým záklenkom, veža má oblúčkový vlys, ukončenie trojuholníkovými štítmi a ihlancovou helmicou.

 Prírodné zaujíavosti 
 Prírodná rezervácia Smradľavý vrch, vyhlásená v roku 1955.

 Referencie 

 Iné projekty 

 Externé odkazy 

 Apsida.sk- profil roánsko-gotickéo kostola


Kategória:Obce okresu Bánovce nad Bebravou